AzimPremji
ఆదిత్యబిర్లా కేపిటల్‌లో ప్రేమ్‌జీ ‘ఇన్వెస్ట్‌!
ముంబయి,జూలై 5: విప్రోసంస్థల అధినేత అజీమ్‌ప్రేమ్‌జీ ఆదిత్యబిర్లా కేపి టల్‌లో రూ.703 కోట్ల పెట్టుబడులు పెడుతున్నారు. దీనితో గ్రాసిమ్‌ ఇండస్ట్రీస్‌ షేర్లు ఒక్కసారిగా 52 వారాల గరిష్టస్థాయికి చేరాయి. విప్రోఛైర్మన్‌ అజీమ్‌ప్రేమ్‌జీ ఆదిత్యబిర్లాగ్రూప్‌లో 2.2శాతం వాటాలను కొనుగోలుచేసారు. ప్రేమ్‌జీ ఇన్వెస్ట్‌మెంట్‌ సంస్థ ప్రేమ్‌జీ ఇన్వెస్ట్‌ ఈ సంస్థలో 703 కోట్లు పెట్టు బడులు పెట్టింది. ఈ కొనుగోలు సమాచారంతో ఎన్‌ఎస్‌ఇలో ఉన్న స్టాక్‌ ఒక్క సారిగా 1290.10 రూపాయలకు చేరిం ది.
ఇంట్రాడేలో 1294.10 రూపాయ లుగా ఉంది. 0.83శాతం ముందురోజు కంటే పెరిగినట్లు అంచనా. ఆదిత్యబిర్లా క్యాపిటల్‌ మొత్తం 4.84 కోట్ల షేర్లను 145.40 రూపాయలు వంతున ప్రైవేట్‌ ప్లేస్‌మెంట్‌ పద్ధతిలో ప్రైవేటు ఇన్వెస్టర్ల అవకాశాల ఫండ్‌వన్‌ కింద కేటాయిం పులు జరిపింది. గ్రాసిమ్‌ ఇండస్ట్రీస్‌ ఈ సమాచారాన్ని స్టాక్‌ ఎక్ఛేంజిలకు సైతం నివేదించింది. ప్రేమ్‌జీ ఇన్వెస్ట్‌ సంస్థ నిర్వహించిన ఆదిత్యబిర్లా కేపిటల్‌ మార్కె ట్‌ విలువలు 32 వేల కోట్లుగా అంచనా వేసింది. అజీమ్‌ప్రేమ్‌జీ ఆధ్వర్యంలోని ప్రైవేటు ఈక్విటీఫండ్‌ బిలియన్‌ డాలర్ల వ్యక్తిగత పోర్టుఫోలియోను నిర్వహిస్తోం ది. ఇన్వెస్ట్‌మెంట్‌ సంస్థ సుమారు 40కిపైగా జాబితా అయిన ప్రైవేటు కంపె నీల్లో పెట్టుబడులు పెట్టింది. అయితే కంపెనీ కార్యకలాపాలను మాత్రం గోప్యంగానే ఉంచుతోంది. ప్రజా బాహుళ్యంలోకి వచ్చేందుకు ప్రేమ్‌జీ ఇన్వెస్ట్‌ ఎక్కువ ఆసక్తి చూపించడంలేదని తేలింది.
ఆదిత్యబిర్లా కేపిటల్‌ అంతకు ముందు తన అనుబంధ కంపెనీలయిన గ్రాసిమ్‌ ఇండస్ట్రీస్‌, ఆదిత్యబిర్లా నువోలతో ఒక ఒప్పందానికి వచ్చింది. గ్రాసిమ్‌ను ఆదిత్యబిర్లానువోలో విలీనం చేసి మొత్తం ఆర్థికసేవల బిజినెస్‌ను ఆదిత్యబిర్లా కేపిటల్‌కు బదిలీ చేయాలనేది లక్ష్యంగా ఉంది. ఈ ఒప్పందం అమలయిన తర్వాత ఆదిత్య బిర్లా కేపిటల్‌ కంపెనీ గ్రూప్‌ జీవితబీమా, ఆరోగ్యబీమా అసెట్‌ మేనేజ్‌మెంట్‌, ప్రైవేటు ఈక్విటీ, కార్పొరేట్‌ రుణపరతి, వ్యూహాత్మక పరపతి, బ్రోకింగ్‌, వెల్త్‌మేనేజ్‌మెంట్‌, హౌసింగ్‌ ఫైనాన్స్‌ వ్యాపారాలను పర్య వేక్షిస్తుంది. మొత్తం మీద ఐటిరంగంలో మూడో అతిపెద్ద కంపెనీగా ఉన్న విప్రో ప్రేమ్‌జీ ఇన్వెస్ట్‌ తన సొంత పెట్టు బడులను విభిన్నరంగాలకు విస్తరిస్తున్నట్లు స్పష్టం అవు తున్నది.
ఇప్పటికే తనకు ఉన్న 100 కోట్ల డాలర్ల నిధుల నుంచి వృద్ధి అవకాశం ఉన్న కంపెనీల్లో పెట్టుబడుల ద్వారా మరింతగా తన నెట్‌వర్క్‌ను విస్తరించుకుంటున్నట్లు తెలుస్తోంది. అలాగే ఈ ఒప్పందంతో ఆదిత్యబిర్లా కంపెనీల జోరు కూడా మరింతగా కొనసాగుతున్నది. స్టాక్‌ మార్కెట్లలో గ్రాసిమ్‌ షేర్లు ఒక్కసారిగా పెరిగాయి.